《送徐榷院奉户檄之九江等郡》
宋代·邓林

中边莹彻似冰壶，空尽时情意气殊。
已向铜龙梯要路，又随玉驮驾征涂。
风生湓浦江流急，云满康庐夜月孤。
竭到东南无力了，一分宽处是规模。

作者简介：宋福州福清人，字楚材。孝宗淳熙五年进士。授泰和簿。与辛弃疾、周必大、陈傅良、戴溪、朱熹、吕祖谦等为友。曾三上书于朝，讥切朝政。时朝议欲授以中都干官，或沮之，改石城丞。有《虚斋文集》。